ddrg/super_eurlex huggingface dataset:
A Bizottság 822/2000/EK rendelete

(2000. április 19.)

az 1222/94/EK rendelet 6b. cikkében előírt, a Szerződés I. mellékletében nem szereplő árucikkekkel kapcsolatos visszatérítési igazolásokra vonatkozó csökkentési együttható alkalmazásáról

AZ EURÓPAI KÖZÖSSÉG BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2491/98/EK bizottsági rendelettel [1] módosított, a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1993. december 6-i 3448/93/EK tanácsi rendeletre [2] és különösen annak 8. cikke (3) bekezdése első albekezdésére,

tekintettel a legutóbb a 701/2000/EK rendelettel [3] módosított, a Szerződés I. mellékletében nem szereplő áruk formájában exportált egyes mezőgazdasági termékekre vonatkozó export-visszatérítési rendszer alkalmazásának közös részletes szabályairól, valamint az e visszatérítések összegének megállapítására szolgáló szempontokról szóló, 1994. május 30-i 1222/94/EK bizottsági rendeletre [4] és különösen annak 6b. cikke (6) és (8) bekezdésére,

mivel:

(1) A már kibocsátott igazolásokra igényelt visszatérítések halmozott összege 305159263 euró. Ez az összeg, hozzáadva a 2000. április 10–14. között benyújtott igénylések összegéhez, és éves alapra átszámítva, megakadályozhatja a Bizottságot abban, hogy eleget tegyen az 1222/94/EK rendelet 6b. cikke (8) bekezdése szerinti kötelezettségeinek.

(2) Ezért a fent említett héten igazolás formájában igényelt összegekre egy, a 6b. cikk (3) és (4) bekezdése alapján kiszámított csökkentési együtthatót kell alkalmazni,

ELFOGADTA EZT A RENDELETET:

1. cikk

A 2000. április 10–14. közötti időszakra benyújtott kérelmekre kiállított igazolások összegeire egy csökkentési együtthatót kell alkalmazni, melynek értéke 0,68.

2. cikk

Ez a rendelet 2000. április 21-én lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. április 19-én.

a Bizottság részéről

Erkki Liikanen

a Bizottság tagja

[1] HL L 309., 1998.11.19., 28. o.

[2] HL L 318., 1993.12.20., 18. o.

[3] HL L 83., 2000.4.4., 6. o.

[4] HL L 136., 1994.5.31., 5. o.

--------------------------------------------------
A Bizottság 635/2000/EK rendelete

(2000. március 24.)

a vaj csökkentett áron történő értékesítéséről, valamint a cukrászati termékek, jégkrém és egyéb élelmiszerek előállítása során felhasznált tejszínre, vajra és vajkoncentrátumra vonatkozó támogatás nyújtásáról szóló 2571/97/EK bizottsági rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre [1] és különösen annak 10. és 15. cikkére,

mivel:

(1) A legutóbb a 494/1999/EK rendelettel [2] módosított 2571/97/EK bizottsági rendelet [3] 3. cikkének a) pontja lehetővé teszi a rendelet II. mellékletében említett jelölőanyagoknak a kérdéses termékekben való felhasználását annak érdekében, hogy ellenőrizhessék e termékek végső felhasználását. Figyelembe véve azt a tényt, hogy e rendelkezések alapján egyes jelölőanyagokat már jó ideje nem használnak, valamint hogy a rendelet II. melléklete alternatív jelölőanyagokról rendelkezik, az érintett jelölőanyagokat az ellenőrzések egyszerűsítése érdekében törölni kell. Továbbá folyamatban van az érintett jelölőanyagoknak az új tudományos ismeretek alapján történő értékelése.

(2) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2571/97/EK rendelet II. mellékletének V. pontját el kell hagyni.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. március 24-én.

a Bizottság részéről

Franz Fischler

a Bizottság tagja

[1] HL L 160., 1999.6.26., 48. o.

[2] HL L 59., 1999.3.6., 17. o.

[3] HL L 350., 1997.12.20., 3. o.

--------------------------------------------------
A Bizottság 1649/2000/EK rendelete

(2000. július 25.)

a Moldovai Köztársaság javára különös munkajogi ösztönző intézkedések biztosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1310/2000/EK bizottsági rendelettel [1] módosított, az 1999. július 1-jétől 2001. december 31-ig terjedő időszakra vonatkozóan többéves általános preferenciális rendszer alkalmazásáról szóló, 1998. december 21-i 2820/98/EK tanácsi rendeletre [2] és különösen annak 13. cikke (1) bekezdésére,

mivel:

(1) A 2820/98/EK rendelet II. címének 2. szakasza különös munkajogi ösztönző intézkedések biztosításának lehetőségéről rendelkezik.

(2) A Moldovai Köztársaság 1999. február 11-én kérelmet nyújtott be e rendszer igénybevételére, megadva a fent említett rendelet 11. cikkének (1) bekezdésében említett adatokat és kötelezettségvállalást.

(3) A 11. cikk (2) bekezdésének megfelelően a Bizottság közleményt [3] tett közzé, amely kihirdette a Moldovai Köztársaság kérelmét.

(4) Bizonyos érdekelt felek észrevételeiket eljuttatták a Bizottsághoz.

(5) A kérelmet a fent említett rendelet 12. cikkének megfelelően megvizsgálták.

(6) A Moldovai Köztársaság nemzeti jogszabályai magukban foglalják az ILO 87., 98. és 138. egyezményében megállapított előírások lényegét.

(7) A Bizottság által végrehajtott vizsgálat kimutatta, hogy a moldovai hatóságok meghozták az e rendelkezések hatékony alkalmazásához és ellenőrzéséhez szükséges intézkedéseket.

(8) A Moldovai Köztársaság kötelezettséget vállalt arra, hogy biztosítja a különleges megállapodások, valamint a fent említett rendelet 14. cikkében említett közigazgatási együttműködés hatékony alkalmazását és ellenőrzését.

(9) A beérkezett észrevételek és a vizsgálat megállapításainak figyelembevételével a kérelem jóváhagyása helyénvaló.

(10) Az e rendeletben előírt intézkedések összhangban vannak a fent említett rendelet 31. cikkében említett bizottság véleményével,

ELFOGADTA EZT A RENDELETET:

1. cikk

(1) A Moldovai Köztársaság javára biztosítani kell a 2820/98/EK rendelet 11. cikkében említett különös munkajogi ösztönző intézkedéseket.

(2) A fent említett rendelet I. mellékletében említett termékek a rendelet 14. cikkében megállapított feltételek hatálya alá tartozó különös ösztönző intézkedések alá tartoznak.

(3) Az érintett termékekre alkalmazandó, a közös vámtarifában rögzített vámtételeket a fent említett rendelet 10. cikke rendelkezéseinek megfelelően csökkentik.

2. cikk

Ez a rendelet az Európai Közösségek Hivatalos Lapjában való kihirdetését követő harmadik hónap első napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. július 25-én.

a Bizottság részéről

Pascal Lamy

a Bizottság tagja

[1] HL L 148., 2000.6.22., 28. o.

[2] HL L 357., 1998.12.30., 1. o.

[3] HL C 176., 1999.6.22., 13. o.

--------------------------------------------------
A Bizottság 681/2001/EK rendelete

(2001. április 3.)

a kiviteli engedélyek rendszerének a sertéshúságazatban történő végrehajtása részletes szabályainak megállapításáról szóló 1370/95/EK rendelettől való ideiglenes eltérésről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1365/2000/EK rendelettel [1] módosított, a sertéshús piacának közös szervezéséről szóló, 1975. október 29-i 2759/75/EGK tanácsi rendeletre [2] és különösen annak 8. cikke (2) bekezdésére, 13. cikke (12) bekezdésére és 22. cikkére,

mivel:

(1) A legutóbb a 2898/2000/EK rendelettel [3] módosított 1370/95/EK bizottsági rendelet [4] 3. cikkének (3) bekezdése előírja, hogy a kiviteli engedélyeket a kérelem benyújtását követő hét szerdáján kell kiadni, feltéve, hogy a Bizottság időközben semmilyen különleges intézkedést nem tett.

(2) A 2001. évi hivatalos ünnepnapok és az Európai Közösségek Hivatalos Lapjának ebből eredő rendhagyó megjelenése miatt a mérlegelésre hagyott idő túl rövid a hatékony piaci irányítás biztosításához, ezért tehát ezt az időszakot ideiglenesen meg kell hosszabbítani.

(3) Az e rendeletben előírt intézkedések összhangban vannak a Sertéshúspiaci Irányítóbizottság véleményével,

ELFOGADTA EZT A RENDELETET:

1. cikk

Az 1370/95/EK rendelet 3. cikkének (3) bekezdése ellenére az alább megadott időszakokban benyújtott kérelmekre az engedélyeket a megadott időpontokban kell kiadni, feltéve, hogy a megadott időpontok előtt nem került sor az említett cikk (4) bekezdésében említett különleges intézkedésekre:

- 2001. április 9-től 13-ig: 2001. április 19-én kell kiadni,

- 2001. április 23-tól 27-ig: 2001. május 4-én kell kiadni,

- 2001. május 28-tól június 1-jéig: 2001. június 7-én kell kiadni,

- 2001. december 17-től 21-ig: 2002. január 3-án kell kiadni,

- 2001. december 24-től 28-ig: 2002. január 7-én kell kiadni.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. április 3-án.

a Bizottság részéről

Franz Fischler

a Bizottság tagja

[1] HL L 156., 2000.6.29., 5. o.

[2] HL L 282., 1975.11.1., 1. o.

[3] HL L 336., 2000.12.30., 32. o.

[4] HL L 133., 1995.6.17., 9. o.

--------------------------------------------------
A Bizottság 1121/2001/EK rendelete

(2001. június 7.)

a banánbehozatal vámkontingensei keretében a minden egyes hagyományos piaci szereplő referenciamennyiségére alkalmazandó kiigazítási együttható megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 216/2001/EK rendelettel [1] módosított, a banánpiac közös szervezéséről szóló, 1993. február 13-i 404/93/EGK tanácsi rendeletre [2],

tekintettel a 404/93/EGK tanácsi rendeletnek a banán Közösségbe történő behozatalát szabályozó rendelkezések tekintetében történő alkalmazására vonatkozó részletes szabályok megállapításáról szóló, 2001. május 7-i 896/2001/EK bizottsági rendeletre [3] és különösen annak 5. cikke (2) bekezdésére,

mivel:

(1) A 896/2001/EK rendelet 5. cikkének (2) bekezdése értelmében, az A/B és C vámkontingens alapján rendelkezésre álló teljes mennyiség fényében és a hagyományos A/B és C piaci szereplők számára a fenti rendelet 4. cikkének (1) és (2) bekezdésével összhangban megállapított referenciamennyiségek összegéről szóló tagállami tájékoztatás alapján a Bizottság indokolt esetben egyetlen kiigazítási együtthatót állapít meg, amelyet minden piaci szereplő referenciamennyiségére alkalmazni kell.

(2) A tagállamok által a 896/2001/EK rendelet 5. cikkének (1) bekezdése értelmében küldött tájékoztatás alapján a hagyományos A/B piaci szereplők referenciamennyiségének összege 1964154 tonna, a hagyományos C piaci szereplőké pedig 725180 tonna. Egy kiigazítási együtthatót szükséges ezért megállapítani, amelyet a hagyományos piaci szereplők mindkét kategóriájában minden egyes szereplő referenciamennyiségére alkalmazni kell.

(3) Fel kell idézni, hogy 2001 második felére az egyes hagyományos piaci szereplők referenciamennyisége a 896/2001/EK rendelet 28. cikkének (2) bekezdése alá tartozik.

(4) Figyelemmel a 896/2001/EK rendeletben meghatározott határidőkre, e rendeletnek késedelem nélkül hatályba kell lépnie.

(5) Az e rendeletben előírt intézkedések összhangban vannak a Banánpiaci Irányítóbizottság véleményével,

ELFOGADTA EZT A RENDELETET:

1. cikk

(1) A 404/93/EGK rendelet 18. cikkében előírt A/B és C vámkontingens tekintetében a 896/2001/EK rendelet 5. cikkének (2) bekezdésében meghatározott kiigazítási együttható a következő:

- minden hagyományos A/B piaci szereplőnek: 1,07883,

- minden hagyományos C piaci szereplőnek: 0,97286.

(2) 2001 második felére vonatkozóan minden egyes hagyományos piaci szereplő számára a 896/2001/EK rendelet 4. cikkének megfelelően megállapított referenciamennyiséget az (1) bekezdés alkalmazását követően a 896/2001/EK rendelet 28. cikkének (2) bekezdésében meghatározott együtthatóval igazítják ki.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. június 7-én.

a Bizottság részéről

Franz Fischler

a Bizottság tagja

[1] HL L 31., 2001.2.2., 2. o.

[2] HL L 47., 1993.2.25., 1. o.

[3] HL L 126., 2001.5.8., 6. o.

--------------------------------------------------
A Bizottság 1370/2001/EK rendelete

(2001. július 5.)

a tejre és tejtermékekre vonatkozó kiviteli engedélyek és export-visszatérítések tekintetében a 804/68/EGK tanácsi rendelet alkalmazására vonatkozó különös részletes szabályok megállapításáról szóló 174/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1670/2000/EK rendelettel [1] módosított, a tej- és tejtermékpiac közös szervezéséről szóló, 1999. május 17-i 1255/99/EK tanácsi rendeletre [2] és különösen annak 26. cikke (3) bekezdésére,

mivel:

(1) A legutóbb az 1202/2001/EK rendelettel [3] módosított 174/1999/EK bizottsági rendelet [4] megállapítja a 804/68/EGK tanácsi rendelet [5] alkalmazására vonatkozó különös részletes szabályokat a tej- és tejtermékekre vonatkozó kiviteli engedélyek és export-visszatérítések tekintetében. Az export-visszatérítési rendszer megfelelő működtetése biztosításának, valamint egyes tejtermékek tekintetében a spekulatív kérelmek és a rendszerben fellépő zavarok kockázata csökkentésének érdekében az említett rendeletben megállapított biztosítékot növelni kell.

(2) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 174/1999/EK rendelet 9. cikkének a helyébe a következő szöveg lép:

"9. cikk

Az 1291/2000/EK rendelet [6] 15. cikkének (2) bekezdésében említett biztosíték megegyezik az egyes termékkódokra és kérelmekre rögzített, a kiviteli engedély iránti kérelem benyújtásának napján alkalmazandó visszatérítés százalékával a következők szerint:

a) 5 % a 0405 KN-kód alá tartozó termékeknél;

b) 30 % a 040210 KN-kód alá tartozó termékeknél;

c) 30 % a 0406 KN-kód alá tartozó termékeknél;

d) 20 % a többi terméknél.

A biztosíték összege azonban nem lehet kevesebb, mint 6 EUR/100 kg.

Az első bekezdésben említett visszatérítés összegét a hozzáadott cukrot tartalmazó tejtermékek kivételével az érintett termék teljes mennyiségére számítják ki.

A hozzáadott cukrot tartalmazó tejtermékek esetében az első bekezdésben említett visszatérítés összege megegyezik az érintett egész termék teljes mennyisége, valamint a tejtermék egy kilogrammjára vonatkozó visszatérítési mérték szorzatával."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. július 5-én.

a Bizottság részéről

Franz Fischler

a Bizottság tagja

[1] HL L 193., 2000.7.29., 10. o.

[2] HL L 160., 1999.6.26., 48. o.

[3] HL L 163., 2001.6.20., 10. o.

[4] HL L 20., 1999.1.27., 8. o.

[5] HL L 148., 1968.6.28., 13. o.

[6] HL L 152., 2000.6.24., 1. o.

--------------------------------------------------
A Bizottság 1800/2001/EK rendelete

(2001. szeptember 13.)

egyes hulladékfajtáknak Guineába történő szállítása vonatkozásában az 1420/1999/EK tanácsi rendelet és az 1547/1999/EK bizottsági rendelet módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1999/816/EK bizottsági határozattal [1] módosított, az Európai Közösségen belüli, az oda irányuló és az onnan kifelé történő hulladékszállítás felügyeletéről és ellenőrzéséről szóló, 1993. február 1-jei 259/93/EGK tanácsi rendeletre [2] és különösen annak 17. cikke (3) bekezdésére,

tekintettel a legutóbb a 77/2001/EK bizottsági rendelettel [3] módosított, egyes nem OECD-tagországokba irányuló egyes hulladékfajták szállítására alkalmazandó közös szabályok és eljárások meghatározásáról szóló, 1999. április 29-i 1420/1999/EK tanácsi rendeletre [4] és különösen annak 3. cikke (5) bekezdésére,

mivel:

(1) Guinea 2001. március 22-én értesítette a Bizottságot, hogy a 259/93/EGK rendelet II. mellékletének GM szakaszában felsorolt valamennyi hulladék behozatalát ellenőrzési eljárás nélkül elfogadja.

(2) A 259/93/EGK rendelet 17. cikke (3) bekezdésének megfelelően a bizottságot, amelyet a legutóbb a 96/350/EK bizottsági határozattal [5] módosított, a hulladékokról szóló, 1975. július 15-i 75/442/EGK tanácsi irányelv [6] 18. cikke hozott létre, Guinea hivatalos kéréséről 2001. április 5-én értesítették.

(3) Guinea új helyzetének figyelembevétele érdekében szükséges az 1420/1999/EK rendeletet és a legutóbb az 1552/2000/EK rendelettel [7] módosított 1547/1999/EK bizottsági rendeletet [8] egyidejűleg módosítani.

(4) Az e rendeletben előírt intézkedések összhangban vannak a 75/442/EGK irányelv 18. cikke által létrehozott bizottság véleményével,

ELFOGADTA EZT A RENDELETET:

1. cikk

Az 1547/1999/EK rendelet D. melléklete a GRANADÁ-ra és HONGKONG-ra vonatkozó szöveg között a következő szöveggel egészül ki:

"GUINEA

A GM szakaszban felsorolt összes típus ("Mezőgazdasági, élelmiszeripari hulladékok")"

2. cikk

Az 1420/1999/EK rendelet B. mellékletében a Guineára vonatkozó részben a "Valamennyi hulladékfajta, kivéve:" szövegrész után a:

"GJ 120 | 630900 | Használt ruha és más használt textiláru" |

szöveg helyébe a következő szöveg lép:

GJ 120 | 630900 | Használt ruha és más használt textiláru |

"1. 2. A GM szakaszban felsorolt összes típus ("Mezőgazdasági, élelmiszeripari hulladékok")."

3. cikk

Ez a rendelet az Európai Közösségek Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. szeptember 13-án.

a Bizottság részéről

Pascal Lamy

a Bizottság tagja

[1] HL L 316., 1999.12.10., 45. o.

[2] HL L 30., 1993.2.6., 1. o.

[3] HL L 11., 2001.1.16., 14. o.

[4] HL L 166., 1999.7.1., 6. o.

[5] HL L 135., 1996.6.6., 32. o.

[6] HL L 194., 1975.7.25., 39. o.

[7] HL L 176., 2000.7.15., 27. o.

[8] HL L 185., 1999.7.17., 1. o.

--------------------------------------------------
A Bizottság 1851/2001/EK rendelete

(2001. szeptember 20.)

a vaj csökkentett áron való értékesítéséről, valamint a cukrászati termékek, jégkrém és egyéb élelmiszerek előállítása során felhasznált tejszínre, vajra és vajkoncentrátumra vonatkozó támogatás nyújtásáról szóló 2571/97/EK bizottsági rendelet helyesbítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1670/2000/EK rendelettel [1] módosított, a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre [2] és különösen annak 15. cikkére,

mivel:

(1) A legutóbb a 635/2000/EK rendelettel [3] módosított 2571/97/EK bizottsági rendelet [4] VII. melléklete felsorolja a T5 ellenőrzőpéldányra bejegyzendő meghatározásokat. Az összes nyelvi változatra kiterjedő ellenőrzés során gépelési hibát fedeztek fel a mellékletben.

(2) Az említett rendelet 22. cikkének (4) bekezdése a mellékkötelezettségek teljesítésének elmulasztása esetére bírságot ír elő, valamint a III. melléklete megjelöli a B képlet esetében alkalmazandó jelölőanyagokat. A rendelkezések német nyelvű változatának ellenőrzése során gépelési és fordítási hibákat fedeztek fel.

(3) Az említett nyelvi változatban el kell végezni a szükséges helyesbítéseket.

(4) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

(1) A 2571/97/EK rendelet VII. mellékletének B. b) pontja első francia bekezdése harmadik francia bekezdésének második bekezdésében a "Butter" kifejezés helyébe a "Butterfett" kifejezés lép.

(2) A 2571/97/EK rendelet 22. cikke és a III. melléklet helyesbítésre került. Ezek a helyesbítések csak a rendelet német nyelvű változatát érintik.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. szeptember 20-án.

a Bizottság részéről

Franz Fischler

a Bizottság tagja

[1] HL L 193., 2000.7.29., 10. o.

[2] HL L 160., 1999.6.26., 48. o.

[3] HL L 76., 2000.3.25., 9. o.

[4] HL L 350., 1997.12.20., 3. o.

--------------------------------------------------
A Bizottság 1614/2001/EK rendelete

(2001. augusztus 7.)

a vaj- és tejszínpiaci intervenció tekintetében az 1255/1999/EK tanácsi rendelet alkalmazásával kapcsolatos részletes szabályok megállapításáról szóló 2771/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1670/2000/EK rendelettel [1] módosított, a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre [2] és különösen annak 10. cikkére,

mivel:

(1) A legutóbb a 213/2001/EK rendelettel [3] módosított 2771/1999/EK bizottsági rendelet [4] 2. cikke meghatározza, hogy a pályázati eljárás keretében történő felvásárlást az 1255/1999/EK rendelet 42. cikkében meghatározott pályázati eljárásnak megfelelően a Bizottság kezdi meg vagy függeszti fel, az esettől függően, amint megállapítást nyer, hogy az adott tagállamban a piaci árak két egymást követő héten az intervenciós ár 92 %-a alatt vagy felett maradnak. Az említett rendelet 8. cikke értelmében a Bizottságnak minden csütörtökön fel kell jegyeznie az egyes tagállamokban érvényes piaci árak szintjét az általuk közölt árak alapján.

(2) Ezek a szabályok megkövetelik a pályázati eljárás keretében történő felvásárlás azonnali megkezdését vagy felfüggesztését azt követően, hogy a piaci ár a második feljegyzéskor is az intervenciós ár 92 %-a alatt van, vagy egyenlő azzal, illetve magasabb annál, a meghozandó döntés nem igényel mérlegelést, és így a Bizottságnak a döntést az 1255/1999/EK rendelet 42. cikkében megállapított pályázati eljárás alkalmazása nélkül a lehető leggyorsabban meg kell hoznia.

(3) A Tej- és Tejtermékpiaci Irányítóbizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A 2771/1999/EK rendelet 2. cikke helyébe a következő rendelkezés lép:

"2. cikk

(1) Ha e rendelet 8. cikke (4) bekezdésével összhangban valamely tagállamban azt tapasztalják, hogy két egymást követő hétig a piaci ár alacsonyabb, mint az intervenciós ár 92 %-a, akkor a Bizottság az 1255/1999/EK rendelet 6. cikkének (1) bekezdése szerint pályázati eljárás keretében megkezdi a felvásárlást az érintett tagállamban.

(2) Ha e rendelet 8. cikke (4) bekezdésével összhangban valamely tagállamban azt tapasztalják, hogy két egymást követő hétig a piaci ár egyenlő az intervenciós ár 92 %-ával vagy magasabb annál, akkor a Bizottság az 1255/1999/EK rendelet 6. cikkének (1) bekezdése szerint felfüggeszti a pályázati eljárás keretében végzett felvásárlást az érintett tagállamban."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. augusztus 7-én.

a Bizottság részéről

Franz Fischler

a Bizottság tagja

[1] HL L 193., 2000.7.29., 10. o.

[2] HL L 160., 1999.6.26., 48. o.

[3] HL L 37., 2001.2.7., 1. o.

[4] HL L 333., 1999.12.24., 11. o.

--------------------------------------------------